“กรภัทร” ลุ้นบ่าย SET รีบาวด์ หวังต่างชาติซื้อต่อ!
“กรภัทร” คาดว่า SET ภาคบ่ายมีโอกาสรีบาวด์ ลุ้นนักลงทุนต่างชาติหวนเข้ามาซื้อหุ้นไทยต่อจากวานนี้!
"กรภัทร” คาดว่า SET ภาคบ่ายมีโอกาสรีบาวด์ ลุ้นนักลงทุนต่างชาติกลับเข้ามาซื้อต่อ
16 มี.ค. 2566

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บริษัทหลักทรัพย์ กรุงศรี พัฒนสิน จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ (16 มี.ค. 66) แนวโน้มตลาดหุ้นไทยช่วงเปิดตลาดภาคบ่ายมีโอกาสรีบาวด์  หลังจากที่วานนี้ เริ่มมีแรงซื้อของนักลงทุนต่างชาติกลับเข้ามามากขึ้น
ด้านกรณีหุ้นกลุ่มธนาคารในสหรัฐมีการปรับฐานลงมา มองว่า ในเชิง sentiment ส่งผลให้สภาวะตลาดหุ้นไทย ยังคงได้รับผลกระทบในเชิงจิตวิทยาหรือวิตกกังวลเล็กน้อย
อย่างไรก็ตามสำหรับการเร่งขึ้นอัตราดอกเบี้ยในสหรัฐ ตามนโยบายของเฟด คาดว่า ยังคงส่งผลให้ในธนาคารพาณิชย์บางแห่ง รับผลกระทบในเรื่องของ สภาพคล่องทางการเงิน รวมถึงต้องรับมือกับภาวะขาดทุน เนื่องจากประสบปัญหาการชำระดอกเบี้ยที่เพิ่มสูงขึ้น